Go tswa kwa Jerusalema, Saulo o ne a ya kwa dikgaolong tsa Siria le Kilikia, mme diphuthego tsa kwa Judea di ne tsa utlwa seno: “Monna yo pele a neng a re bogisa jaanong o bolela dikgang tse di molemo kaga tumelo e pele a neng a e swafatsa.” (Bagalatia 1:21-23) Pego eo e ka tswa e ne e bua ka tiro ya kwa Antioka a na le Barenabase, mme tota le pele ga foo ga bonala fa Saulo a ne a sa nna fela a sa dire sepe. Mo e ka nnang ka 49 C.E., go ne go na le diphuthego di le mmalwa kwa Siria le kwa Kilikia. Go ne go na le e nngwe kwa Antioka, mme bangwe ba akanya gore tse dingwe tsa tsone di ka tswa di nnile gone ka ntlha ya tiro ya ga Saulo ka nako e go tweng ke dingwaga tsa fa a ne a didimetse.—Ditiro 11:26; 15:23, 41.